Paté

En paté (fra fransk pâté, deig eller masse) er en fast postei, gjerne med innlagte strimler eller biter av for eksempel skinke, fisk eller kyllinglever. Pateer kan serveres både varme og kalde, men regnes for å være mest smakfulle etter noen dagers avkjøling.

Pateer er hovedsakelig laget på farse av fisk, skalldyr, kjøtt eller fugl, spesielt lever og spekk. Farsen av én eller flere kjøtt-, fisk- eller skalldyrssorter blandes i rå tilstand med krydder og egg og eventuelt andre bindemidler. En fugl som fylles med paté-smete kalles galantine. Også frukt kan bakes inn i en paté.

Paté serveres vanligvis kald, gjerne med søtsure tilbehør slik som cumberlandsaus og agurksalat. Den kan inngå i for- eller hovedretter eller anvendes som pålegg.

Kategori:Kjøtt
Kategori:Franske ord og uttrykk